รัฐบาลไทย-ข่าวทำเนียบรัฐบาล-ปัญหายาเสพติดไม่มีหยุดปีใหม่ มหาดไทย เดินหน้า Re X-Ray สถานที่สุ่มเสี่ยงต่อการแพร่ระบาดของยาเสพติด มุ่งมั่นทำสงครามกับยาเสพติดทุกชนิด บูรณาการทุกหน่วยงานที่เกี่ยวข้องอย่างเข้มข้น
วันเสาร์ที่ 31 ธันวาคม 2565
31/12/2565
ปัญหายาเสพติดไม่มีหยุดปีใหม่ มหาดไทย เดินหน้า Re X-Ray สถานที่สุ่มเสี่ยงต่อการแพร่ระบาดของยาเสพติด มุ่งมั่นทําสงครามกับยาเสพติดทุกชนิด บูรณาการทุกหน่วยงานที่เกี่ยวข้องอย่างเข้มข้น
ปัญหายาเสพติดไม่มีหยุดปีใหม่ มหาดไทย เดินหน้า Re X-Ray สถานที่สุ่มเสี่ยงต่อการแพร่ระบาดของยาเสพติด มุ่งมั่นทําสงครามกับยาเสพติดทุกชนิดด้วยการบูรณาการกับทุกหน่วยงานที่เกี่ยวข้องอย่างเข้มข้น ใช้ทุกกลไกภาคีเครือข่ายในพื้นที่
เมื่อวันที่ 30 ธันวาคม 2565 นายสุทธิพงษ์ จุลเจริญ ได้กล่าวถึงการป้องกันและปราบปรามยาเสพติด ในช่วงเทศกาลส่งท้ายปีเก่าต้อนรับปีใหม่ ซึ่งอาจมีผู้ลักลอบฉวยโอกาสที่มีกิจกรรมการรวมกลุ่มคนเพื่อจัดกิจกรรมแห่งความสุข เป็นช่องทางในการกระทําความผิดเกี่ยวกับยาเสพติด ด้วยการเร่ง Re X-Ray สถานที่สุ่มเสี่ยง เช่น สถานบริการ และสถานประกอบการที่มีลักษณะคล้ายสถานบริการ พื้นที่ชุมชนเป้าหมายที่มีการแพร่ระบาดของยาเสพติด ซึ่งหลายพื้นที่ได้ปล่อยแถวชุดปฏิบัติการ เข้ากวาดล้างจับกุม และกดดันป้องปราม รวมทั้งสุ่มตรวจสถานบันเทิง ร้านอาหาร ในช่วงเทศกาลส่งท้ายปีเก่าต้อนรับปีใหม่ 2566 อาทิ
1. จังหวัดนนทบุรี นายพิรุณ วิมลอักษร นายอําเภอเมืองนนทบุรี มอบหมายเจ้าหน้าที่ที่ทําการปกครองอําเภอเมืองนนทบุรีร่วมกับ สภ.เมืองนนทบุรี สภ.รัตนาธิเบศร์ และสภ.บางศรีเมือง ออกตรวจสถานประกอบการ สถานประกอบการที่เปิดให้บริการในลักษณะที่คล้ายกับสถานบริการ ในเขตพื้นที่อําเภอเมืองนนทบุรี เพื่อตรวจตราสถานประกอบการฯ ให้ดําเนินการจัดงานเทศกาล ส่งท้ายปีเก่า ต้อนรับปีใหม่ 2566 ให้ปฏิบัติตามกฎหมาย และให้เกิดความปลอดภัยแก่ผู้เข้าใช้บริการ จํานวน 19 ร้าน การปฏิบัติเป็นไปด้วยความเรียบร้อย
2. จังหวัดน่าน นายวิบูรณ์ แววบัณฑิต ผู้ว่าราชการจังหวัดน่าน และนายผะอบ บินสะอาด ปลัดจังหวัดน่าน สั่งการให้ นายทศพร ผ่องศรีสุข ป้องกันจังหวัดน่าน มอบหมายให้ชุดปฏิบัติการจัดระเบียบสังคมแบบบูรณาการ ตามคําสั่งจังหวัดน่าน ประกอบด้วยร้อย.อส.จ.นน.1 ร้อย.อส.อ.เวียงสา ที่ 5 ตํารวจภูธรเวียงสา และสาธารณสุขอําเภอเวียงสา ออกตรวจจัดระเบียบสังคม ควบคุมพื้นที่เสี่ยง/ปัจจัยเสี่ยง สถานประกอบการที่เปิดให้บริการในลักษณะคล้ายสถานบริการ จํานวน 9 ร้าน ผลการปฏิบัติเป็นไปด้วยความเรียบร้อย และได้เน้นย้ําให้เจ้าของร้านดูแลร้าน ปฏิบัติตามระเบียบกฎหมายที่กําหนดไว้อย่างเคร่งครัด
3. จังหวัดเชียงใหม่ นายวรวิทย์ ชัยสวัสดิ์ รองผู้ว่าราชการจังหวัดเชียงใหม่ พร้อมด้วยเจ้าหน้าที่ตํารวจและฝ่ายปกครอง ออกตรวจสถานบริการ และสถานประกอบการที่เปิดให้บริการในลักษณะคล้ายสถานบริการในพื้นที่จังหวัดเชียงใหม่ เพื่อให้คําแนะนําผู้ประกอบการในมาตรการให้บริการแก่นักท่องเที่ยวในช่วงเทศกาลวันขึ้นปีใหม่ 2566 ทั้งนี้ รองผู้ว่าราชการจังหวัดเชียงใหม่ได้เน้นย้ําเจ้าหน้าที่ทุกฝ่ายให้ปฏิบัติตามข้อสั่งการของรัฐบาลและกระทรวงมหาดไทย อย่างเคร่งครัด ที่ได้กําชับให้หน่วยงานที่เกี่ยวข้องดูแลสวัสดิภาพของประชาชน โดยผลการตรวจเป็นไปด้วยความเรียบร้อย
4. จังหวัดตรัง ที่ทําการปกครองจังหวัดตรังสนธิกําลังกับสํานักงานสาธารณสุขจังหวัดตรัง ตํารวจ สภ.เมืองตรัง ฝ่ายปกครองอําเภอเมืองตรังกว่า 20 นาย เข้าตรวจสถานบันเทิงต่าง ๆ ใน อ.เมืองตรัง จํานวน 3 แห่ง คือ สถานบันเทิง DEED CLUB, คันทรีโฮม และโรงเหล้ามหานคร เพื่อป้องกันการกระทําความผิดเกี่ยวกับยาเสพติดและกฎหมายอื่น ๆ ซึ่งจากเข้าตรวจกวดขันสถานบันเทิง เบื้องต้นไม่พบสิ่งผิดกฎหมาย และได้รับความร่วมมือจากผู้ประกอบการและผู้เกี่ยวข้องเป็นอย่างดี
5.จังหวัดนครศรีธรรมราช นายศรัทธา ทองคํา รองผู้ว่าราชการจังหวัดนครศรีธรรมราช พร้อมด้วย พ.ต.อ.สุวัฒน์ สุขศรี รองผู้บังคับการตํารวจภูธรจังหวัดนครศรีธรรมราช ร่วมปล่อยแถวออกตรวจสถานบริการ สถานประกอบการที่มีลักษณะคล้ายสถานบริการช่วงเทศกาลปีใหม่ 2566 โดยมี ผู้แทนฝ่ายทหาร ตํารวจ สถานพินิจและคุ้มครองเด็กฯ สรรพสามิตพื้นที่ สาธารณสุขจังหวัด พัฒนาสังคมฯ จังหวัด วัฒนธรรมจังหวัด โยธาธิการจังหวัด กองร้อย อส.จ.นครศรีธรรมราชที่ 1 และเจ้าพนักงานปกครองกลุ่มงานความมั่นคง และกลุ่มงานปกครอง ร่วมปฏิบัติหน้าที่ลงพื้นที่ออกตรวจสถานบริการ สถานประกอบการในพื้นที่ตัวเมืองนครศรีธรรมราชตามนโยบายของกระทรวงมหาดไทย
พร้อมกันนี้ นายสุทธิพงษ์ จุลเจริญ ปลัดกระทรวงมหาดไทย ยังได้กล่าวเพิ่มเติมถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น ด้วยการใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ทั้งผู้ค้ารายใหญ่และผู้ค้ารายย่อยในพื้นที่ของจังหวัดต่าง ๆ ทั่วประเทศ ซึ่งมีตัวอย่างผลการปฏิบัติที่น่าสนใจ ได้แก่
1. จังหวัดอํานาจเจริญ นายชนาส ชัชวาลวงศ์ ผู้ว่าราชการจังหวัดอํานาจเจริญ พร้อมด้วย พล.ต.ต.สถาพร เอมโอษฐ์ ผู้บังคับการตํารวจภูธรจังหวัดอํานาจเจริญ และหน่วยงานที่เกี่ยวข้อง ร่วมกันแถลงจับผู้ต้องคดียาเสพติด 2 คดี ผู้ต้องหา 4 คน โดยคดีแรก ผู้ต้องหา 2 คน คือ 1. นายต้อม อายุ 37 ปี ชาว อ.ปทุมราชวงศา จ.อํานาจเจริญ 2. นายต้า ชาว อ.เมืองอํานาจเจริญ จ.อํานาจเจริญ พร้อมของกลาง ยาบ้า 18,308 เม็ด รถยนต์กระบะ 2 คัน และคดีที่ 2 ผู้ต้องหา 2 คน คือ 1.นายอ๋อง อายุ 36 ปี ชาว อ.เมืองอุบลราชธานี และ 2.นายตุ้ย อายุ 34 ปี ชาว อ.ราษีไศล จ.ศรีสะเกษ พร้อมของกลางยาบ้า 60,000 เม็ด รถยนต์กระบะ 2 คัน รวมของกลางที่ตรวจยึดได้ในครั้งนี้ ประกอบด้วย ยาบ้า จํานวน 78,308 เม็ด มูลค่าประมาณ 1,000,000 บาท รถยนต์กระบะ จํานวน 4 คัน มูลค่าประมาณ 2,200,000 บาท โทรศัพท์มือถือ จํานวน 5 เครื่อง
2. จังหวัดปทุมธานี นายนิติชัย วิริยานนท์ นายอําเภอคลองหลวง ว่าที่ร้อยตรี พิชญะ เพียราช ปลัดอําเภอคลองหลวง กําลังเจ้าหน้าที่ฝ่ายปกครอง ชรบ. อส. ร่วมกันจับกุมตัว นายสุวรรณ หรือนัย อายุ 28 ปี พร้อมด้วย น.ส.จริยา หรือยา อายุ 27 ปี แฟนสาว พร้อมของกลางยาบ้า 1,951 เม็ด ที่อยู่ภายในกระเป๋าของฝ่ายหญิง โดยจับกุมได้บริเวณถนนเลียบคลองหนึ่ง หลังเซียงกงรังสิต หมู่ 5 ต.คลองหนึ่ง อ.คลองหลวง จ.ปทุมธานี ขณะทั้งสองคนขับขี่และซ้อนท้ายรถ จยย.ยี่ห้อฮอนด้า รุ่นเวฟ สีน้ําเงิน-เทา หมายเลขทะเบียน 2 ขณ 6083 กรุงเทพมหานคร และขยายผลจับกุมนายเอ๋ หรือบังมุด พร้อมยาบ้าซุกซ่อนอยู่บริเวณช่องใส่ของจํานวน 2,012 เม็ด ดําเนินคดีต่อไป
3. จังหวัดเชียงใหม่ นางสลีลญา คําภาแก้ว นายอําเภอแม่อาย มอบหมายให้นายสมภพ หน่อแก้ว ปลัดอําเภอฝ่ายความมั่นคง นํากําลังพลสมาชิก อส.อ.แม่อาย 5 บูรณาการร่วมกับ บก.ควบคุม ที่ 2 ศอ.ปส.ชน.,ชป.ที่ 7,8 จัด กพ. 1 ชป. ตั้งด่านตรวจบริเวณบ้านแม่สลัก หมู่ 6 ต.แม่นาวาง อ.แม่อาย จ.เชียงใหม่ โดยเจ้าหน้าที่พบรถยนต์ตามรับแจ้งเบาะแส เป็นรถยนต์เก๋ง ยี่ห้อ Honda city สีบรอนซ์เทา ทะเบียน กธ xxxx ชร. จากการตรวจในรถพบฝิ่นจํานวน 3 จ้อย (4.9 กก.) และผู้กระทําความผิดจํานวน 2 ราย (ขอสงวนชื่อ นามสกุล) ต่อมาเวลาประมาณ 11.30 น. ได้ทําการขยายผลตรวจค้นเพิ่มเติม อีก 2 จุด ได้แก่ บ้านปูหมื่นใน หมู่ 15 ต.แม่สาว อ.แม่อาย จ.เชียงใหม่ ผลการปฏิบัติไม่พบสิ่งผิดกฏหมาย และห้องเช่าในพื้นที่ บ้านป่าบง หมู่ 2 ต.เวียง อ.ฝาง จ.เชียงใหม่ ผลการปฏิบัติตรวจพบยาเสพติดให้โทษประเภท ที่ 1 (ยาบ้า) จํานวน 12 มัด มัดละ 2,000 เม็ด รวม 24,000 เม็ด เจ้าหน้าที่จึงนําตัวผู้ต้องหาพร้อมของกลาง ส่ง พนักงานสอบสวน สภ.แม่อาย เพื่อดําเนินคดีตามกฎหมายต่อไป
“กระทรวงมหาดไทย เดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น ร่วมกับทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก เพื่อลูกหลานของพวกเราทุกคนอยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน สร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 เพื่อให้พี่น้องประชาชนสามารถจดจําและติดต่อได้ง่าย อันเป็นการอํานวยความสะดวกและเป็นการเพิ่มช่องทางการมีส่วนร่วมในการช่วยกันดูแลความสงบเรียบร้อยของบ้านเมือง” ปลัดกระทรวงมหาดไทย กล่าวในช่วงท้าย